У Вікіпедыі ёсць артыкулы пра іншых асоб з прозвішчам Ягмін.
**Фелікс Станіслававіч Ягмін** (нар. 1834, Корсуны, Кобрынскі павет) — вайсковы дзеяч, удзельнік паўстання 1863—1864 гадоў.

Біяграфія
---------

Паходзіў са шляхецкага роду Ягмінаў герба «Пелікан». Нарадзіўся ў 1834 годзе ў радавым маёнтку Корсуны Кобрынскага павета ў сям’і Станіслава Ягміна, камер-юнкера імператарскага Двара і былога павятовага маршалка, і Паўліны з Валовічаў.

Пасля заканчэння аднаго з прыватных пансіёнаў, Фелікс у 1852 годзе паступіў на ваенную службу ў лейб-грэнадзёрскі Курляндскі полк. У 1854—1855 гадах Фелікс у чыне прапаршчыка ўдзельнічаў у Крымскай вайне, паступова падымаючыся па кар’ернай лесвіцы. За спагаду польскаму руху ў сакавіку 1862 года штабс-ротмістр Ягмін быў пераведзены з гвардыі ва Узнясенскі ўланскі полк[ru]. Аднак, ужо ў ліпені таго ж года ён падаў прашэнне аб адстаўцы і са жніўня пасяліўся ў сваім маёнтку Стэфанты Кобрынскага павета (104 «душы» часоваабавязаных сялян).

З пачаткам паўстання 1863—1864 гадоў Фелікс Ягмін актыўна ўключыўся ва ўзброеную барацьбу спачатку ў складзе атрада Рамуальда Траўгута, затым перайшоў да Казіміра Нарбута. Як былы кавалерыйскі афіцэр рускай арміі, Ягмін у абодвух атрадах узначальваў асобныя конныя падраздзяленні. Падчас разгрому атрада Траўгута 14 мая 1863 года ў Кобрынскім павеце Ягмін у сілу непраходнай мясцовасці не змог выкарыстоўваць кавалерыю для дапамогі паўстанцам. Як затым адзначаў на следстве Пётр Радавіцкі, *«13 мая падчас перапраўкі Ягмін вывеў кавалерыю за вярсту на балоты, але калі ўбачыў як бягуць урассыпную з поля бітвы, то пайшоў балотам, трымаючы коней у руках, да процілеглага лесу і, дачакаўшыся там некалькіх пехацінцаў, загадаў коней пусціць на волю, а сам амаль праз непраходныя балоты ў колькасці да 50 чалавек пераправіўся ў лес. У гэтым лесе прабыўшы два дні, Ягмін накіраваўся да Траўгута, адкуль сам не вярнуўся, а даслаў да нас загад з подпісам Траўгута, каб, не рухаючыся з месца, пачакаць дні тры да яго прыбыцця з падмацаваннем з Царства Польскага»*. У гэтай бітве сам Ягмін атрымаў раненне і, калі выйшаў з акружэння, вярнуўся ў радавы маёнтак залечваць раны. Там ён і быў арыштаваны 21 мая.

Улічваючы гучнае прозвішча арыштанта і ўплыў гэтага арыстакратычнага роду, Ягмінам займаўся асабіста гродзенскі губернатар граф У. А. Бабрынскі, які і зацвердзіў прысуд ваеннага трыбунала. Адстаўны штабс-ротмістр Фелікс Ягмін быў прысуджаны да пажыццёвай катаргі ў Сібіры. У красавіку 1864 года ён памёр на этапе каля Казані.

Зноскі
------

1. 1 2 3 4  1863 год в Кобринском уезде. Помещики-повстанцы. 6 Августа 2017


| ?Фелікс Станіслававіч Ягмін — продкі |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | Станіслаў Ягмін |  | Каэтан Станіслаў Ягмін[d] |  | Казімір Мікалай Ягмін[d] |  | Андрэй Ягмін[d] |  |
|  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |
|  |  |  |  | Казімір Юзаф Валовіч |  |
|  |  |  |  |  |
|  |  |  |  |  |  |
|  |  |  |  | Міхал Вінцэнт Валовіч |  |  |  |
|  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  | Людвіка з Шэметаў[d] |  |
|  | Фелікс Станіслававіч Ягмін |  |  |  |  |  |  |  |
|  |  |  |  |  |  |  |  |
|  |  |  |  |  | Казімір Валовіч |  |  |  |  |
|  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  | Станіслаў Свяціцкі[d] |  |
|  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  | Петранеля са Свяціцкіх[d] |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  | Брыгіда з Завішаў[d] |  |
|  |  |  |  |  |  |  |  |  |
|  |  |  |  |  |  |  |  |
|  |  |  | Паўліна з Валовічаў[d] |  |  |  |  |
|  |  |  |  |  |  |  |
|  |  |  |  |  |  |  |  |
|  |  |  |  |  | Генрык Эвальд Фелькерзамб[d] |  |
|  |  |  |  |  |  |
|  |  |  |  |  |  |
|  |  |  |  | Адам Эвальд Фёлькерзамб[d] |  |  |  |
|  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  | Альжбета Алена фон Вітэн[d] |  |
|  |  |  |  |  |  |  |  |
|  |  |  |  |  |  |  |  |
|  |  |  | Марыя з Фёлькерзамбаў[d] |  |  |  |  |
|  |  |  |  |  |  |  |
|  |  |  |  |  |  |  |  |
|  |  |  |  |  | Антоні Яўхім Аскерка |  |
|  |  |  |  |  |  |
|  |  |  |  |  |  |
|  |  |  | Ева Марыяна з Аскеркаў[d] |  |  |  |
|  |  |  |  |  |  |
|  |  |  |  |  |  |  |  |
|  |  |  |  | Тэрэза Эперыяшы[d] |  |
|  |  |  |  |  |
|  |  |  |  |
|  |  |  |
|  |  |  |

 |